Perpustakaan Universitas Malahayati

Perpustakaan Universitas Malahayati adolah perpustakaan yang balokasi di Kota Bandar Lampung, Provinsi Lampung, Indonesia. Meski tagolong perpustakaan universitas, papustakaan iko tabuka untuak umum. Perpustakaan Universitas Malahayati dijuluki sabagai perpustakaan tapanjang di Indonesia. Daya tarik utamonyo adolah desainnyo yang mamanjang sarato mamiliki ruang buku di tangah rumah adaik jo sungai buatan.

 Lokasi 
Perpustakaan Universitas Malahayati barado di dalam kompleks kampus Universitas Malahayati di Jalan Pramuka Nomor 27, Sumber Rejo, Kecamatan Kemiling, Kota Bandar Lampung. Perspustakaan iko persisnyo talatak di lantai paliang ateh dari gedung Asrama jo VIP Fakultas Kedokteran.

 Sajarah 
Perpustakaan Universitas Malahayati didirian pado tahun 1993. Tagaknyo perpustakaan iko disahan jo SK Rektor Universitas Malahayati pado tahun 1994. Jiko papustakaan lain mamiliki goduang batingkek ka ateh, mako Perpustakaan Universitas Malahayati mamiliki goduang mamanjang. Desainnyo unik. Goduang perpustakaan iko dikaliliangi sungai buatan. Pangunjuang pun bisa mancari buku sambil mancaliak sungai buatan tu.

Salain tu, di Perpustakaan Universitas Malahayati, tadapek pulo miniatur 34 rumah adaik yang ado di Indonesia. Ruang tampek miniatur rumah adaik tu bisa bulo digunoan sabagai tampek diskusi atau acara lainnyo. Namun, harus mendapekan ijin dari patugas perpustakaan dengan tarif tatentu jo jumlah mininimum urang di dalamnyo.

 Fasilitas 
Perpustakaan Universitas Malahayati mamiliki luweh 7.000 meter parsegi. Fasilitas yang tadapek di perpustakaan iko yaitu fasilitas ruang baraja banuansa budayo nusantara jo modern. Lalu, ado juo ruang referensi yang tadiri dari ruang koleksi cetak ataupun digital sarato ruang baco jo diskusi. Jumlah koleksi buku di perpustakaan iko mancapai belasan ribu yang mano jumlahnyo ekslemplarnyo mancapai puluhan ribu. Perpustakaan Universitas Malahayati dilengkapi jo konektivitas internet guno mampamudah pangunjuang dalam maakses internet.

 Rujuakan